Terttu Lyytikäinen

Terttu Birgitta Castrén (o.s. Lyytikäinen 30. syyskuuta 1916 Norrbotten – 7. lokakuuta 2000) oli vuoden 1935 Miss Suomi. 

Lyytikäisen isä oli jääkäriliikkeen aktivisti Viljo Lyytikäinen. Terttu Lyytikäinen syntyi Ruotsin Norrbottenissa ja varttui yhdeksänlapsisessa perheessä, jonka kaikki lapset olivat syntyneet eri paikkakunnilla. Seitsemän luokkaa oppikoulua käynyt ja sen jälkeen sairaanhoitajaksi Pielavedellä opiskellut Lyytikäinen valittiin vuonna 1935 Miss Kuopioksi ja pääsi näin osallistumaan Miss Suomi -kilpailuun Helsingissä.

Lyytikäinen sai Miss Suomen tittelistä palkinnoksi matkan Brysseliin Miss Maailma -kisoihin. Hän matkusti rahtialuksella Belgiaan kovassa myrskyssä. Hän ei sijoittunut Miss Maailma -kisoissa. Hän ei käyttänyt huulipunaa eikä meikkejä, vaan halusi olla luonnollisen kaunis. Miss Suomi -voiton jälkeen Lyytikäinen siirtyi Suomi-Filmiin töihin. Hän teki elokuvissa pieniä avustajan rooleja ja teki työtä myös filmilabrassa. Sen jälkeen hän työskenteli pankissa ja vuonna 1938 hän meni naimisiin Paavo Castrénin kanssa. Pari sai neljä lasta. Terttu Lyytikäinen jäi leskeksi vuonna 1977 liki 40 avioliittovuoden jälkeen.

Lähteet
http://lempimissit.suntuubi.com/?cat=311

Viitteet

Miss Suomi -kilpailun voittajat
Suomalaiset näyttelijät
Vuonna 1916 syntyneet
Vuonna 2000 kuolleet